hvers vegna hefur krónan veikst svona mikið?
gengi íslensku krónunnar hefur veikst nokkuð að undanförnu vegna áhrifa covid-19. en hvers vegna gerist það og er það áhyggjuefni? langstærstur hluti þeirrar veikingar sem við höfum séð það sem af er þessu ári átti sér stað í marsmánuði þegar mikil óvissa skapaðist varðandi þau áhrif sem covid-19 gæti haft á efnahagsmál. til að sporna við enn frekari gengisveikingu krónunnar hefur seðlabankinn gripið inn í gjaldeyrismarkaðinn með því að selja gjaldeyri og kaupa krónur. markmið peningastefnu seðlabankans er að stuðla að stöðugu verðlagi (hóflegri verðbólgu) og gerir bankinn það m.a. með því að kaupa eða selja gjaldeyri til þess að hafa áhrif á gengi krónunnar til skemmri tíma. nú þegar áhrifa covid-19 ber hæst er mikil óvissa á alþjóðavettvangi. við slíkar aðstæður eiga stærri gjaldmiðlar það til að styrkjast töluvert á kostnað minni gjaldmiðla þar sem flótti verður í öryggi þeirra stærri. þetta á ekki bara við um íslensku krónuna. veikari króna þarf ekki að vera alslæm. lægra gengi kemur sér vel fyrir útflutningsgreinar hér á landi, sér í lagi ferðaþjónustuna enda atvinnugrein sem er mjög næm fyrir gengisbreytingum. þegar krónan veikist er hagkvæmara fyrir ferðamenn að koma til landsins og því líklegra að bæði fleiri ferðamenn ferðist hingað til lands og að þeir eyði hér fleiri krónum en ella. á móti kemur að veiking krónunnar getur aukið verðbólgu.
í ágúst mældist tólf mánaða verðbólga 3,2% en til samanburðar var verðbólga að meðaltali um 3,0% árið 2019. 12 mánaða verðbólga er því nokkru yfir verðbólgumarkmiði seðlabankans, en markmið hans er að halda verðbólgu sem næst 2,5%. nú hefur gengi íslensku krónunnar veikst nokkuð sem alla jafna hækkar verð á innfluttum vörum sem leiðir til verðbólgu. hins vegar hefur verðbólga hingað til haldist tiltölulega stöðug og aukist hægt á árinu. ástæðan fyrir því er að aðrir kraftar vega á móti aukinni verðbólgu. til að mynda hefur verð á eldsneyti og hrávörum erlendis lækkað talsvert vegna veirufaraldursins. auk þess hefur slaki myndast hérlendis með auknu atvinnuleysi og minnkandi notkun framleiðsluþátta,  sem leiðir til þess að eftirspurn eftir vörum og þjónustu minnkar, samkeppni harðnar og fyrirtæki reyna að halda verði í lágmarki. ef verðbólga eykst mikið á skömmum tíma er oft talað um verðbólguskot. eitt af meginmarkmiðum seðlabankans er að stuðla að stöðugu verðlagi og halda verðbólgu í skefjum en þó ekki of langt undir 2,5%. bankinn hefur til þess ýmis tæki og tól. til að mynda getur bankinn reynt að örva hagkerfið með því að lækka vexti. seðlabankinn virðist ekki hafa miklar áhyggjur af því að verðbólga fari úr böndunum í veirufaraldrinum og segja stjórnendur bankans að hann myndi grípa inn í ef slíkt gerðist. tilkynningar seðlabankans vegna covid-19 má finna hér.